Paulina Vega

Si Paulina Vega Dieppa (ipinanganak noong 15 Enero 1993) ay isang modelo, tagapangasiwa ng negosyo, at beauty pageant titleholder na Kolombyano na kinoronahan bilang Miss Universe 2014. Si Vega ang ikawalang babaeng Kolombyano na nanalo bilang Miss Universe.

 Buhay at pag-aaral 
Ipinanganak si Vega sa Barranquilla, Atlántico, Kolombya sa mga magulang na sina Laura Dieppa at Rodolfo Vega Llama, isang kardiyologo. Si Vega ay may lahing Pranses at Espanyol. Siya ay apo ng Kolombyanong tenor na si Gastón Vega at ni Miss Atlántico 1953, Elvira Castillo.

Natapos ni Vega ang kaniyang pag-aaral sa elementarya at mataas na paaralan sa pagitan ng Colegio Karl C. Parrish at ang German School of Barranquilla sa mga taon na naninirahan siya sa Barranquilla, at pagkatapos ay lumipat sa kabiserang lungsod ng Bogotá kung saan natapos niya ang kaniyang mga huling taon sa pag-aaral sa Deutsche Schule Bogotá. Nag-aral din siya ng Business Administration sa Pontifical Xavierian University.

 Mga sanggunian 

Kategorya:Nabubuhay na mga tao
Kategorya:Miss Universe 2014

Kategorya:Miss Universe
Kategorya:Mga nanalo sa Miss Universe